เมื่อสายการบินเตรียมหดพื้นที่พักขาให้เล็กลงอีก
คุณว่าที่วางขาบนเครื่องบินเล็กแล้วหรือยัง? เตรียมตัว เตรียมขาให้ดี เพราะมันกำลังจะเล็กลงอีกธุรกิจสายการบินกำลังนิยมลดขนาดพื้นที่วางขา (Legroom) ของที่นั่งผู้โดยสารลงเรื่อยๆ โดยสำนักข่าว Bloomberg รายงานว่า บริษัท Flyer Rights ในวอชิงตัน ดี.ซี. เผยว่า ตั้งแต่ช่วงเริ่มต้นปี 2000 แถวที่นั่งของผู้โดยสารชั้นประหยัดเคยอยู่ห่างกันประมาณ 34-35 นิ้ว ปัจจุบันห่างกันประมาณ 30-31 นิ้ว และยังสามารถพบที่ห่างกัน 28 นิ้วได้ในเที่ยวบินระยะสั้น นอกจากนี้ที่นั่งโดยสารยังแคบลงจาก 18.5 นิ้ว เหลือ 17 นิ้วโดยประมาณ (พบบนสายการบินโลว์คอสต์ของอังกฤษอย่าง Jet2)เจเน็ต เบดนาเรค (Janet Bednarek) นักประวัติศาสตร์การบินประจำมหาวิทยาลัยเดย์ตันกล่าวว่า ชาวเอเชียไม่ค่อยเถียงกันเรื่องที่นั่งมีขนาดเล็กลง ส่วนหนึ่งมาจากโดยมากชาวเอเชียมักมีร่างที่เล็ก หรือผอมบางกว่าคนอเมริกันหรือคนยุโรป ทำให้ปัญหาเรื่องที่วางขาแคบจึงมักไม่ถูกนำมาถกเถียง และเป็นเหตุให้หลายคนยอมลำบากเพื่อราคาตั๋วที่ถูกลงนอกจากที่นั่งจะห่างกันน้อยลงแล้ว ราคาตั๋วเครื่องบินก็ลดลงเช่นกัน ปัจจุบันสายการบินระหว่างประเทศราคาถูกลงกว่าครึ่งเมื่อเทียบกับราคาในช่วงศตวรรษที่แล้ว โดยสายการบิน Qantas ของออสเตรเลียเผยว่า การแข่งขันจากสายการบินชั้นประหยัดบีบบังคับให้ทุกสายการบินลดราคาค่าโดยสารลง และคิดราคากับสิ่งที่เคยให้บริการฟรี เช่น พื้นที่ตั๋วเดินทางเที่ยวเดียวจากมะนิลาไปเซี่ยงไฮ้ใช้เวลาเดินทาง 4 ชั่วโมง สามารถซื้อได้ในราคาต่ำกว่า 100 เหรียญสหรัฐ (ราวๆ 3080 บาท) หากเดินทางกับสายการบิน Cebu Air แต่ที่นั่งบนเครื่องบินนั้นกว้างเพียง 16.5 นิ้ว หรือกว้างกว่าไม้บรรทัดทั่วไปหน่อยหนึ่งเท่านั้น ซึ่งเป็นขนาดที่ทาง Airbus กล่าวว่ายังคงนั่งได้สบายสายการบิน Cebu ยังสั่งเครื่องบิน A330neo ที่ออกแบบมาเพื่อบรรจุผู้โดยสาร 260-300 คนในทุกชั้นโดยสารไม่นานมานี้ แต่ในกรณีที่ต้องบรรจุให้ได้มากที่สุด เครื่องรุ่นดังกล่าวยังสามารถปรับให้บรรจุได้ถึง 440 คน และทางสายการบินยังตั้งเป้าให้ออกแบบภายในบรรจุได้เพิ่มจนถึง 460 คนอีกด้วยพิสูจน์อักษร: พรนภัส ชำนาญค้าอ้างอิง:
ตั้งแต่ช่วงเริ่มต้นปี 2000 แถวที่นั่งของผู้โดยสารชั้นประหยัดเคยอยู่ห่างกันประมาณ 34-35 นิ้ว ปัจจุบันห่างกันประมาณ 30-31 นิ้ว และยังสามารถพบที่ห่างกัน 28 นิ้วได้ในเที่ยวบินระยะสั้น นอกจากนี้ที่นั่งโดยสารยังแคบลงจาก 18.5 นิ้วเหลือ 17 นิ้วโดยประมาณ (พบบนสายการบินโลว์คอสต์ของอังกฤษอย่าง Jet2)